Jaguar va construi doar mașini electrice din 2025: "A venit momentul să ne gândim la viitor".
Jaguar și Land Rover se pregătesc să producă doar mașini electrice. Anunțul a fost făcut de CEO-ul celor două companii britanice, Thierry Bollore. Primul Land Rover electric va fi lansat în 2024, alte 5 modele vor urma până în 2026.
Nu va mai dura mult până când toate mașinile vor fi electrice sau hibride.După Bentley și Rolls Royce, Jaguar se pregătește de tranziție.Thierry Bolloré, CEO Jaguar Land Rover: "Acum a venit momentul să ne gândim la viitor. Este responsabilitatea noastră. Mereu am fost în avangarda tehnologiei, design-ului și luxului vehiculelor. Și intenționăm să continuăm"Jaguar va construi doar mașini electrice din 2025 ca parte a noii strategii a companiei. De asemenea, divizia Land Rover va trece doar la astfel de modele. Sunt în plan 6 modele de Land Rover în următorii 5 ani, însă primul va fi disponibil abia din 2024.În planul companiei britanice, 60% din mașinile companiei vândute în 2030 vor fi electrice, până în 2039 procentul va ajunge la sută la sută. Jaguar va investi 3 miliarde de dolari în strategia de trecere la mașinile electrice.